Rietumslāvi
Rietumslāvi ir slāvu tautu grupa, kas lieto rietumslāvu valodas un dzīvo galvenokārt Centrāleiropas valstīs. Rietumslāvu valodas atšķiras no austrumslāvu (krievu, ukraiņu, baltkrievu) un dienvidslāvu (horvātu, serbu, bulgāru u.c.) valodām gan pēc izrunas, gan gramatikas un leksikas. Vēsturiski rietumslāvu tautas ir ietekmējušas gan Romas katoļu baznīca, gan Rietumeiropas kultūra.